‘দু সপ্তাহের মধ্যে যুদ্ধ থামাতে হবে, নাহলে…’, পুতিনকে হুমকি ট্রাম্পের!

ওয়েব ডেস্ক : দু সপ্তাহের মধ্যে যুদ্ধ থামাতে হবে, নাহলে শুল্ক বা অর্থনৈতিক নিষেধাজ্ঞা চাপানো হবে! রাশিয়া-ইউক্রেন সংঘাত (Russia-Ukraine Conflict) নিয়ে রুশ প্রেসিডেন্ট ভ্লাদিমির পুতিনকে (Vladimir Putin) এমন ভাষাতেই হুমকি দিলেন মার্কিন প্রেসিডেন্ট ডোনাল্ড ট্রাম্প (Donald Trump)।

শুক্রবার এক সাক্ষাৎকারে ট্রাম্প বলেছেন, রাশিয়া-ইউক্রেন সংঘাত (Russia-Ukraine Conflict) নিয়ে আগামী দু’সপ্তাহের মধ্যে বিষয়টি পরিস্কার হয়ে যাবে। তবে রাশিয়া (Russia) যদি শান্তিচুক্তির পথে না হাঁটে, তাহলে এর ফলাফল খুব খারাপ হবে। শান্তির পথে না হাঁটলে রাশিয়ার উপর শুল্ক আরোপ করা হবে। এর পাশপাশি অর্থনৈতিক নিষেধাজ্ঞা চাপানো হতে পারে বলে হুঁশিয়ারিও দেওয়া হয়েছে। দু’সপ্তাহের মধ্যে ইউক্রেনের সঙ্গে যুদ্ধবিরতি নিয়ে রাশিয়া কোনও পদক্ষেপ না করলে, আমেরিকা (America) পদক্ষেপ করবে বলে হুঁশিয়ারি দিয়েছেন ট্রাম্প।

আরও খবর : শুল্কবৃদ্ধির মোক্ষম জবাব! আমেরিকার সঙ্গে ডাকযোগ ছিন্ন করল ভারত

প্রসঙ্গত, গত শুক্রবার রাশিয়া-ইউক্রেন সংঘর্ষ নিয়ে শান্তি আলোচনায় বসেছিলেন মার্কিন প্রেসিডেন্ট ডোনাল্ড ট্রাম্প (Donald Trump) ও রাশিয়ার প্রেসিডেন্ট ভ্লাদিমির পুতিন (Vladimir Putin)। তবে সেই আলোচনায় কোনও ধরণের সমাধানসূত্র মেলেনি। এর পরেই সোমবার হোয়াইট হাউসে গিয়ে ট্রাম্পের সঙ্গে আলোচনায় বসেন ইউক্রেনের প্রেসিডেন্ট ভলোদিমির জেলেনস্কি। সেই বৈঠকে উপস্থিত ছিলেন ইউরোপের অন্যান্য নেতারা।

সেই বৈঠকে ট্রাম্প ইউক্রেনের পাশে থাকার বার্তা দিয়েছিলেন। এমনকি ইউরোপীয় দেশগুলির নিরাপত্তার স্বার্থে সামরিক পদক্ষেপের কথাও বলেছিলেন তিনি। এর পরেই দু’সপ্তাহের মধ্যে রাশিয়া যুদ্ধ থামাতে উদ্যোগি না হলে, রাশিয়ার উপর শুল্ক ও অর্থনৈতিক নিষেধাজ্ঞা চাপানোর হুমকি দিয়েছেন ডোনাল্ড ট্রাম্প।

দেখুন অন্য খবর :